|  |
| --- |
| ЗАЦВЕРДЖАНА |
| Пастанова  Міністэрства адукацыі |
| Рэспублікі Беларусь |
| 18.07.2023 №197 |

Вучэбная праграма па вучэбным прадмеце

«Мастацтва (айчынная і сусветная мастацкая культура)»

для V клаcа ўстаноў адукацыі,

якія рэалізуюць адукацыйныя праграмы агульнай сярэдняй адукацыі

з беларускай мовай навучання і выхавання

Глава 1

Агульныя палажэнні

1. Дадзеная вучэбная праграма па вучэбным прадмеце «Мастацтва (айчынная і сусветная мастацкая культура)» (далей – вучэбная праграма) прызначана для вывучэння гэтага вучэбнага прадмета ў V–IХ класах устаноў адукацыі, якія рэалізуюць адукацыйныя праграмы агульнай сярэдняй адукацыі.

2. Дадзеная вучэбная праграма разлічана ў V–VIII класах на 35 гадзін (1 гадзіна на тыдзень), у IХ класе на 16 гадзін (1 і 0 на тыдзень).

3. Мэта вывучэння вучэбнага прадмета «Мастацтва (айчынная i сусветная мастацкая культура)» – фармiраванне мастацкай культуры асобы ў працэсе творчага асваення свету мастацка-эстэтычных каштоўнасцей.

4. Задачы вывучэння вучэбнага прадмета «Мастацтва (айчынная i сусветная мастацкая культура)»:

развiццё каштоўнасна-ацэначнага стаўлення да мастацкай культуры;

фармiраванне ведаў пра разнастайнасць з’яў у мастацкай культуры;

фармiраванне ўменняў успрымання, інтэрпрэтацыі i ацэнкі мастацкiх твораў;

развіццё эмацыянальна-вобразнага мыслення, творчых здольнасцей;

фармiраванне мастацкага густу i патрэбы ў зносiнах з творамi мастацтва;

пашырэнне вопыту самастойнай мастацка-творчай дзейнасці.

5. Выбар рэкамендаваных форм і метадаў навучання і выхавання вызначаецца педагагічным работнікам самастойна на аснове мэты і задач вучэбнага прадмета «Мастацтва (айчынная і сусветная мастацкая культура)».

Педагагічны работнік мае права:

карэкцiраваць спіс твораў мастацтва на падставе мастацкіх пераваг вучняў, тэхнічных i метадычных магчымасцей установы адукацыi;

вызначаць i вар’iраваць паслядоўнасць i колькасць разглядаемых вiдаў мастацтва, мастацкіх твораў, якія разглядаюцца.

Істотнае месца займае працэс эмацыянальна-вобразнага ўспрымання мастацкага твора. Для гэтага рэкамендуецца спалучаць урочную дзейнасць з пазаўрочнай: наведванне музеяў, мастацкіх галерэй, выстаў; арганізацыя экскурсiй, сустрэч з яркiмi прадстаўнiкамi культуры.

Дадзеная вучэбная праграма накіроўвае на арганізацыю ўспрымання твораў мастацтва з апорай на жыццёвы вопыт вучняў, прадугледжвае магчымасць выкарыстання разнастайных форм яго перадачы ў самастойнай мастацка-творчай дзейнасці.

Апошнія ўрокi ў навучальным годзе прысвечаны падагульненню вывучанага матэрыялу. Падагульняльныя ўрокi могуць праводзiцца з прымяненнем гульнявых тэxналогiй (вiктарына, конкурс, экскурсія), у форме прэзентацыі i абароны праектаў (індывідуальных, групавых), дэманстрацыі i абароны паpтфолiа індывідуальных дасягненняў.

Прыярытэтнымi формамi атэстацыi з’яўляюцца самастойныя работы i праекты вучняў, у якіх прадстаўляюцца вынiкi ix дзейнасцi ў працэсе ўспрымання, інтэрпрэтацыі i стварэння мастацкix твораў.

6. Да прадметных адукацыйных вынікаў адносяцца прадметныя кампетэцыі, якія прадугледжваюць:

веданне твораў мастацтва сусветнай і айчыннай культуры ў разнастайнасці відаў, жанраў і стыляў;

веданне спецыяльнай тэрміналогіі і ключавых паняццяў, выразных сродкаў мастацтва;

здольнасць і гатоўнасць пазнаваць, адрозніваць, аналізаваць і інтэрпрэтаваць мастацкі вобраз; устанаўліваць аналогіі і ўзаемасувязі паміж мастацкімі з’явамі;

здольнасць да творчага ўвасаблення мастацкага вобраза ў самастойнай мастацка-творчай дзейнасці.

Да метапрадметных адукацыйных вынікаў адносяцца:

пазнавальныя – здольнасць да самастойнай пазнавальнай дзейнасці (пастаноўка мэты, аналіз, арганізацыя, планаванне, самаацэнка, рэфлексія) у працэсе асваення, прысваення і стварэння мастацкіх каштоўнасцей; устойлівы інтарэс да мастацтва;

камунікатыўныя – здольнасць і гатоўнасць камунікаваць з усімі, хто акружае, на аснове ведаў пра мастацтва; уменне ўступаць у дыялог (палілог) з культурнымі з’явамі, мастацкімі творамі;

інфармацыйныя – здольнасць і гатоўнасць да пошуку, аналізу, адбору, пераўтварэння, захавання і апрацоўкі мастацкай інфармацыі з дапамогай сучасных інфармацыйных тэхналогій;

рэгулятыўныя – уменне аперыраваць прадметнымі ведамі ў рэальных жыццёвых сітуацыях; здольнасць да эмацыянальнай самарэгуляцыі і самакантролю, захоўвання этычных і маральных норм у адукацыйных і жыццёвых сітуацыях, арыентуючыся на прыклады мастацтва.

Да асобасных адукацыйных вынікаў адносяцца:

здольнасць арыентавацца ў сучасным полікультурным свеце і адаптавацца да яго ўмоў;

далучэнне да мастацкай культуры як сістэмы каштоўнасцей;

усведамленне сваёй прыналежнасці да беларускай мастацкай культуры;

здольнасць пазнаваць, асвойваць і трансліраваць традыцыі і дасягненні айчыннай культуры ў кантэксце сусветнай;

здольнасць і гатоўнасць да самапазнання, самаразвіцця, самавызначэння і канструявання індывідуальнай адукацыйнай траекторыі.

ГЛАВА 2

ЗМЕСТ ВУЧЭБНАГА ПРАДМЕТА Ў V КЛАСЕ. АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

(35 гадзiн)

УВОДЗІНЫ Ў СВЕТ мастацтва (1 гадзіна)

1. Што такое мастацтва? (1 гадзіна.)

Мастацтва як від асваення pэчаiснасцi.

Паходжанне мастацтва. Наскальны жывапiс i малюнкi старажытных людзей. Бог-заступнік мастацтваў Апалон i яго спадаpожнiцы музы.

Асноўныя віды дзейнасці.

Успрыманне і абмеркаванне твораў мастацтва.

Гутарка пра паходжанне мастацкіх твораў, якія разглядаюцца на ўроку.

Чытанне i абмеркаванне міфаў Старажытнай Грэцыі «Апалон і музы», «Арфей і Эўрыдыка».

Падрыхтоўка вуснага апавядання пра наведванне музея, выставы; пра падарожжы ў розныя гарады, краіны свету; пра атрыманыя ўражанні.

Прыкладны мастацка-ілюстрацыйны матэрыял.

Архітэктура: Ікцін i Калікрат. Парфенон; Мнесікл. Эрэхтэён; амфітэатр Калізей.

Жывапіс: роспіс пячоры Альтамipа ў Іспаніі; К. Каро. «Арфей i Эўрыдыка». А. Ф. Зігерт. «Юны знаўца мастацтва»; Ж.-Б. С. Шардэн. «Нацюрморт з атрыбутамі мастацтваў».

Скульптура: саркафаг муз; скульптурныя выявы муз.

Дэкаратыўна-прыкладное мастацтва: Еўфроній. Чырвонафігурная пелiка «Прылёт першай ластаўкі»; шлем старажытнарымскага воіна; ювелірныя ўпрыгажэнні скіфаў (на выбар).

Музыка: К. В. Глюк. Опера «Арфей i Эўрыдыка» (мелодыя для флейты з аркестрам з «Танца блажэнных ценяў», фінал II дзеяння). Г. К. Гарэлава. П’еса «Габелен са сцэнай палявання» з сюіты для гітары і клавесіна «Успамін пра Нясвіж».

Літаратура: мiфы Старажытнай Грэцыі: «Апалон і музы», «Арфей і Эўрыдыка».

Дадатковы матэрыял: А. Г. Сняжко-Блоцкая. Анімацыйны фільм «Легенды i мiфы Старажытнай Грэцыі»; легенды i мiфы Старажытнай Грэцыі ў выкладанні М. А. Куна, А. І. Неміроўскага.

Роля ТВОРЦЫ ў мастацтве (2 гадзіны)

2. Пра што расказвае мастак (1 гадзіна).

Асноўныя тэмы і сюжэты ў мастацтве.

Аўтар мастацкага твора.

Асноўныя віды дзейнасці.

Успрыманне і параўнанне мастацкіх твораў розных відаў мастацтва.

Гутарка «Пра што расказвае мастак?» з выкарыстаннем мастацкіх прыкладаў.

Апісанне твора мастацтва свайго рэгіёна (архітэктурнага збудавання, скульптурнай кампазіцыі, музейнага экспаната).

Прыкладны мастацка-ілюстрацыйны матэрыял.

Архітэктура: манастыр францысканцаў у Пінску; дом-сядзіба Ваньковічаў у Мінску; палац Румянцавых і Паскевічаў у Гомелі.

Жывапіс: П. Барэль дэль Каса. «Уцякаючы ад крытыкі»; В. А. Сяроў. «Дзяўчынка з персiкамi»; М. Рэрых. «Сеча пры Кержанцы»; Я. Драздовіч. «Космас».

Скульптура: А. Кукушкін. «Мастак»; П. П. Сакалоў. Фантан «Малочнiца» ў Царскім Сяле.

Музыка: М. А. Рымскі-Корсакаў. Сiмфанiчная карціна «Сеча пры Кержанцы» з оперы «Паданне аб нябачным градзе Кіцежы і дзеве Фяўронні»; І. С. Бах. Арганная прэлюдыя f-moll.

Дадатковы матэрыял: творы выяўленчага і музычнага мастацтва, якія адлюстроўваюць асноўныя тэмы і сюжэты мастацтва, з вучэбных праграм па вучэбных прадметах «Музыка», «Выяўленчае мастацтва» для I–IV класаў.

3. Інструменты і матэрыялы мастака (1 гадзіна).

Віды мастацтва. Сродкі мастацкай выразнасці.

Інструменты і матэрыялы мастака.

Асноўныя віды дзейнасці.

Успрыманне і параўнанне мастацкіх твораў розных відаў мастацтва.

Выказванне i абгрунтаванне ўласных меркаванняў пра агульнае i рознае ў мастацкіх творах, якія разглядаюцца на ўроку.

Параўнанне інструментаў i матэрыялаў мастакоў мінулага i сучаснасці.

Прыкладны мастацка-ілюстрацыйны матэрыял.

Архітэктура: Дж. М. Бернардоні. Касцёл Божага цела (Фарны) у Нясвiжы.

Жывапіс: В. Ван Гог. «Сланечнікі». Ф.-Ю. Друэ. «Юны мастак»; Ф. Бушэ. «Мастак у майстэрні (аўтапартрэт)»; В. Рыньяна. «У майстэрні скульптара».

Скульптура: Э. М. Фальканэ. «Пагрозлiвы Амур»; У. І. Жбанаў. «Дойлід»; А. Я. Брыедэ. «Матылёк».

Музыка: М. А. Рымскі-Корсакаў. Опера «Казка пра цара Салтана» («Палёт чмяля»); А. I. Хачатуран. «Вальс» (музыка да драмы М. Ю. Лермантава «Маскарад»). Танец № 10 з Астрамечаўскага рукапісу («Полацкага сшытка»).

Дадатковы матэрыял: Г. Р. Дзяржавін. Верш «Вадаспад»; Э. М. Фальканэ. Скульптурная выява «Хлопчык, які дастае стрэмку»; І. П. Іваноў-Вано. Анімацыйны фільм «Казка пра цара Салтана».

Цудоўнае Ў мастацтве (2 гадзіны)

4. Прыгажосць у мастацтве і жыцці (1 гадзіна).

Стваральная сiла прыгажосцi.

Ідэал у мастацтве. Гармонія ў мастацтве.

Асноўныя віды дзейнасці.

Успрыманне і абмеркаванне твораў розных відаў мастацтва з пазіцыі Прыгажосці.

Падрыхтоўка вуснага паведамлення «Што такое Прыгажосць?».

Гульня «Закончы сказ «Прыгожы чалавек – гэта ..»».

Прыкладны мастацка-ілюстрацыйны матэрыял.

Архітэктура: палац Пуслоўскіх у Косаве; Барысаглебская (Каложская) царква ў Гродне.

Жывапіс: Леанарда да Вінчы. «Мадонна Літа»; П. А. Рэнуар. «Партрэт мадэмуазэль Легран»; I. Ф. Хруцкі. «Партрэт жанчыны з кветкамi i садавіной».

Скульптура: А. А. Анікейчык. Фантан «Вянок»; А. М. Гвоздзікаў, В. В. Ягадніцкі. Помнік дзецям Бацькі Міная ў Суражы.

Музыка: В. А. Моцарт. «Маленькая начная серэнада», частка 1; Ф. Шапэн. Прэлюдыя № 4 мi мiнор.

Літаратура: М. А. Забалоцкi. Верш «Непрыгожая дзяўчынка».

Дадатковы матэрыял: А. Радэн. Скульптура «Мысліцель»; Г. Эйфель. Эйфелева вежа; С. В. Рахманінаў. Вакалiз до-дыез мiнор; калядны кант «Нова радасць».

5. Пераўтваральная сiла мастацтва (1 гадзіна).

Прыгожае і брыдкае ў мастацтве.

Мастацкі вобраз.

Асноўныя віды дзейнасці.

Успрыманне і абмеркаванне мастацкіх твораў, у якіх увасоблена пераўтваральнае ўздзеянне мастацтва на чалавека.

Гутарка «У чым заключаецца пераўтваральная сіла мастацтва?».

Замалёўка «Прыгожы чалавек» (акварэль). Абмеркаванне работ.

Прыкладны мастацка-ілюстрацыйны матэрыял.

Жывапіс: Леанарда да Вінчы. «Мона Ліза»; Д. Гірландая. «Партрэт старога з унукам».

Графіка: Т. А. Маўрына. Ілюстрацыя да казкі «Царэўна-жаба».

Музыка: Я. А. Глебаў. Адажыа з балета «Маленькі прынц».

Літаратура: О. Уайльд. «Дзень нараджэння Інфанты» (урывак).

Дадатковы матэрыял: В. М. Васняцоў. «Кашчэй Несмяротны»; Л. Р. Якаўлеў. Верш «Прыпеўкі»; П. Дэзмонд. Музычная кампазіцыя «Пяць чвэрцяў»; Л. А. Нячаеў. Кінафільм «Казка пра Зорнага хлопчыка» (фрагмент).

Чалавек у мастацтве (3 гадзіны)

6. Пра што расказвае партрэт? (1 гадзіна.)

Вобраз чалавека ў розных відах мастацтва.

Партрэт, аўтапартрэт.

Асноўныя віды дзейнасці.

Успрыманне і абмеркаванне створанага сродкамі розных відаў мастацтва партрэтнага вобраза чалавека.

Параўнанне партрэтных вобразаў адной мадэлі розных аўтараў.

Ілюстраванне фартэпіяннай п’есы Р. Шумана «Вясёлы селянін, які вяртаецца з работы» (акварэль).

Выкананне фотапраекта «Мае аднакласнікі». Абмеркаванне работ.

Прыкладны мастацка-ілюстрацыйны матэрыял.

Жывапіс: А. І. Шупляк. «Аўтапартрэт пад шатамі ліп»; П. П. Рубенс. «Эцюд галавы дзяўчынкі»; Рэмбрант. «Партрэт старога ў чырвоным»; Д. Веласкес. Партрэты інфанты Маргарыты (розных гадоў); М. Шагал. «Аўтапартрэт ля мальберта».

Графіка: Рафаэль. «Аўтапартрэт».

Скульптура: бюст Неферціці.

Музыка: Р. Шуман. Фартэпіянная п’еса «Вясёлы селянін, які вяртаецца з работы» з цыкла «Альбом для юнацтва».

Дадатковы матэрыял: Ф. Ліпі. «Аўтапартрэт»; В. А. Трапінін. «Хлопчык са шчыглом»; К. Дэбюсi. Прэлюдыя № 8 «Дзяўчына з валасамi колеру лёну».

7. Чалавек на фоне гісторыі (1 гадзіна).

Чалавек i гiсторыя ў мастацтве.

Адлюстраванне дасягненняў і памкненняў чалавека ў мастацкіх творах.

Асноўныя віды дзейнасці.

Успрыманне і абмеркаванне мастацкіх твораў, якія паказваюць чалавека на фоне гістарычных падзей.

Падрыхтоўка вуснага паведамлення на тэму «Гістарычная асоба ў маім горадзе (пасёлку)».

Выкананне эскіза помніка, прысвечанага гістарычнай асобе свайго рэгіёна.

Прыкладны мастацка-ілюстрацыйны матэрыял.

Жывапіс: В. І. Сурыкаў. «Пераход Суворава праз Альпы»; невядомы мастак. «Францішка Уршуля Радзівіл»; невядомы мастак. «Партрэт Юрыя Радзівіла»; Я. Матэйка. «Грунвальдская бітва».

Скульптура: Э. М. Фальканэ. «Медны коннік»; С. I. Селiханаў. Манумент «Нескароны чалавек» у мемарыяльным комплексе «Хатынь»; А. Я. Арцімовіч. Помнік Рагнедзе і Ізяславу.

Музыка: Г. І. Кароткіна. Музычная паэма «Грунвальд» для аргана і літаўраў.

Дадатковы матэрыял: манумент-абеліск Перамогі ў Мінску; мемарыяльны комплекс «Брэсцкая крэпасць-герой»; З. І. Азгур. Партрэт Рабіндраната Тагора; А. М. Заспіцкі, А. К. Глебаў. Помнік Францыску Скарыне ў Полацку; серыя гісторыка-пазнавальных мультфільмаў «Аповесць мінулых часоў» (на выбар).

8. Чалавек і праца (1 гадзіна).

Прыгажосць чалавека ў працы.

Людзі розных прафесій – героі твораў мастацтва.

Асноўныя віды дзейнасці.

Успрыманне і абмеркаванне мастацкіх твораў на тэму працы.

Гутарка «Чаму мастакам цікавая тэма працы?».

Складанне вуснага апавядання «Члены маёй сям’і – ... (прафесія)».

Падрыхтоўка ілюстраванай паштоўкі «Атрыбуты прафесіі…».

Прыкладны мастацка-ілюстрацыйны матэрыял.

Жывапіс: Г. Курбэ. «Драбільшчыкі камянёў»; Ж.-Ф. Міле. «Зборшчыцы каласоў»; М. К. Сеўрук. «Жніво»; А.І. Курнакоў. «Адказныя за жыццё».

Музыка: музыка А. Л. Рыбнікава, словы Ю. С. Энціна. Песня ліхтаршчыкаў з кінафільма «Прыгоды Бураціна».

Дадатковы матэрыял: Ж. Э. Лiатар. «Шакаладнiца»; Л. К. Плахаў. «Кузня»; Ж.-Б. С. Шардэн. «Прачка»; І. М. Крамской. «Пчаляр»; Дж. Радары. «Чым пахнуць рамёствы?»; П. Броўка. «А ты хоць дрэва пасадзіў?».

9. Творчы ўрок (1 гадзіна).

Паўтарэнне і абагульненне пройдзенага матэрыялу.

Выкананне творчай работы (матэрыял і тэхніка на выбар).

Свет прыроды ў мастацтве (3 гадзіны)

10. Свет прыроды ў мастацтве – глядзім і слухаем (1 гадзіна).

Разнастайнасць прыроднага свету ў мастацтве (зямля, палі, лясы, рэкі).

Пейзаж і нацюрморт у розных відах мастацтва.

Асноўныя віды дзейнасці.

Успрыманне і абмеркаванне мастацкіх твораў на тэму прыроды.

Слоўная замалёўка незвычайных гукаў навакольнага свету – музыкі вады, шолаху дрэў, кропель дажджу.

Складанне нацюрморта на тэму адной з пораў года (на выбар).

Прыкладны мастацка-ілюстрацыйны матэрыял.

Жывапіс: В. К. Жолтак. «Званочкі лясныя»; I. I. Шышкін. «Карабельны гай»; В. Ван Гог. «Квітнеючыя галінкі міндаля»; І. Ф. Хруцкі. «Нацюрморт з птушачкай», «Кветкі і фрукты», «Кветкі і плады» (на выбар); П. Сезан. «Персікі і грушы».

Музыка: А. Вівальдзі. Цыкл «Поры года» (частка на выбар);

Дадатковы матэрыял: П. Барата. «Алегорыя восені (Вакх)»; нацюрморты Дж. Арчымбольда (на выбар).

11. Які настрой у прыроды? (1 гадзіна.)

Настрой i iнтанацыi прыроды (дождж, гром, сонца, вецер) у розных відах мастацтва. Алегорыя.

Асноўныя віды дзейнасці

Успрыманне і абмеркаванне мастацкіх твораў на тэму прыроды.

Параўнанне настрою восені ў п’есах цыкла «Поры года» П. I. Чайкоўскага.

Выкананне пейзажа «Восень у маім горадзе (пасёлку)» (матэрыял і тэхніка на выбар).

Прыкладны мастацка-ілюстрацыйны матэрыял.

Жывапіс: I. I. Левiтан. «Залатая восень»; Л. Д. Шчамялёў. «Восень пад Мінскам».

Скульптура: Э. М. Фальканэ. «Зіма».

Літаратура: Г. С. Гампер. «Восень».

Музыка: П. I. Чайкоўскі. Цыкл «Поры года» («Верасень. Паляванне», «Кастрычнiк. Восеньская песня», «Лiстапад. На тройцы»); В. І. Карэтнікаў. Сюіта «Поры года» (п’есы «Верасень. Адлятаюць птушкі», «Кастрычнік. Залатая восень»).

Дадатковы матэрыял: С. Ю. Жукоўскі. «Лясное возера. Сіняя вада»; І. І. Левітан. «Восеньскі дзень. Сакольнікі»; В. Д. Паленаў. «Залатая восень»; В. К. Цвірко. «Заслаўе»; Ю. Б. Нарштэйн. Анімацыйны фiльм «Поры года» (фрагмент).

12. Які ў прыроды характар? (1 гадзіна.)

Разнастайнасць гукаў, рытмаў, колеру ў прыродзе i ix увасабленне ў мастацтве.

Асноўныя віды дзейнасці.

Успрыманне і абмеркаванне мастацкіх твораў на тэму прыроды.

Характарыстыка колеравай гамы прыроднага свету за акном.

Параўнанне вобраза мора ў розных відах мастацтва.

Падрыхтоўка фотапейзажу «Свет прыроды вакол нас».

Прыкладны мастацка-ілюстрацыйны матэрыял.

Жывапіс: I. К. Айвазоўскі. «Марскі бераг. Развітанне», «Чорнае мора»; К. Манэ. «Гарлачыкі»; П. В. Масленікаў. «Азёрны край».

Музыка: М. А. Рымскі-Корсакаў. Сімфанічная сюіта «Шахеразада» (частка 1); С. В. Рахманінаў. Прэлюдыя № 12 соль-дыез мiнор.

Дадатковы матэрыял: I. К. Айвазоўскі. «Дзявяты вал», «Бура на моры ноччу»; В. К. Бялынiцкi-Бiруля. «Час цішыні»; К. Хакусай. «Вялікая хваля ў Канагаве»; С. В. Рахманінаў. Раманс «Вясновыя воды».

У свеце казак (3 гадзіны)

13. Што такое казка? (1 гадзіна).

Месца і роля казкі ў мастацкай культуры.

Сувязь казкi з жыццём чалавека i прыродай.

Асноўныя віды дзейнасці.

Успрыманне і абмеркаванне мастацкіх твораў на тэму казкі.

Параўнанне вобраза Бабы-Ягi ў творах розных відаў мастацтва.

Падрыхтоўка эцюда-пантамімы «Гном» пад музыку М. П. Мусаргскага.

Выкананне фігуркі казачнага персанажа, які найбольш спадабаўся (лепка, матэрыял на выбар).

Прыкладны мастацка-ілюстрацыйны матэрыял.

Жывапіс: В. М. Максімаў. «Бабуліны казкі».

Графіка: ілюстрацыі да казак В. П. Славука, I. Я. Білібіна, А. Д. Рэйпольскага, М. М. Качаргіна, А. М. Кашкурэвіча, Т. П. Беразенскай, Б. А. Дзехцярова (на выбар).

Скульптура: А. Л. Обер. «Баба-Яга»; Г. П. Якімава. «Іван з Жар-птушкай».

Музыка: М. П. Мусаргскі. Цыкл «Карцінкі з выстаўкі» («Хатка на курыных лапках (Баба-Яга)»; П. I. Чайкоўскі. Цыкл «Дзіцячы альбом» («Няніна казка»).

Лiтаратура: П. П. Яршоў. «Канёк-гарбунок» (урывак); казкі народаў свету (на выбар).

Дадатковы матэрыял: А. А. Роў. Фільм «Марозка»; І. П. Іваноў-Вано. Анiмацыйны фiльм «Канёк-гарбунок»; Г. Я. Бардзін. Анiмацыйны фiльм «Лятучы карабель»; А. К. Лядаў. Сімфанічная казка «Баба-Яга. Карцінка да рускай народнай казкі»; К. Д. Бальмонт. Верш «У пачвар».

14. Казачны вобраз у мастацтве (1 гадзіна).

Казачны вобраз і яго ўвасабленне ў розных відах мастацтва.

Асноўныя віды дзейнасці.

Успрыманне і абмеркаванне мастацкіх твораў на тэму казкі.

Гутарка «Казка ў творах розных відаў мастацтва» (на прыкладзе «Казкі пра цара Салтана…»).

Стварэнне эскіза вокладкі кнігі «Казкі» (матэрыял і тэхніка на выбар).

Прыкладны мастацка-ілюстрацыйны матэрыял.

Жывапіс: М. А. Урубель. «Царэўна Лебедзь»; В. М. Васняцоў. «Царэўна-жаба».

Графіка: ілюстрацыі да «Казкі пра цара Салтана…» А. М. Куркіна, I. Я. Білібіна, У. М. Курдзюмава, Б. А. Дзехцярова (на выбар).

Дэкаратыўна-прыкладное мастацтва: палехская мініяцюра з выявай Царэўны Лебедзі.

Музыка: М. А. Рымскі-Корсакаў. Опера «Казка пра цара Салтана» (дзея чацвёртая, карціна першая).

Лiтаратура: А. С. Пушкін. «Казка пра цара Салтана…» (урывак).

Дадатковы матэрыял: П. I. Чайкоўскі. Балет «Лебядзiнае возера» (тэма Лебедзі); А. І. Дудко, К. М. Сяргееў. Фільм-балет «Лебядзiнае возера»; І. П. Іваноў-Вано, Л. І. Мільчын. Анiмацыйны фiльм «Казка пра цара Салтана».

15. Казка старая і новая (1 гадзіна).

Сюжэтная разнастайнасць казак.

Казачныя сюжэты ў розных інтэрпрэтацыях.

Асноўныя віды дзейнасці.

Успрыманне і абмеркаванне мастацкіх твораў на тэму казкі.

Гутарка «Навошта патрэбна казка?».

Падрыхтоўка вуснага сачынення «Казачны герой учора, сёння, заўтра».

Выкананне творчай работы (на выбар) на тэму «Казачны герой у сучасным свеце».

Прыкладны мастацка-ілюстрацыйны матэрыял.

Жывапіс: В. А. Сяроў. «Русалка».

Графіка: ілюстрацыі да казкі «Русалачка» I. Я. Білібіна, Б. А. Дзіядорава, У. А. Канеўскага, У. П. Панова (на выбар).

Скульптура: Э. Эрыксен. «Русалачка»; Э. Скот. «Русалка».

Лiтаратура: Х. К. Андэрсен. «Русалачка» (сюжэт).

Дадатковы матэрыял: У. С. Бычкоў. Фільм «Русалачка»; Дж. Радары. «Граматыка фантазіі» (частка на выбар).

16. Творчы ўрок (1 гадзіна).

Паўтарэнне і абагульненне пройдзенага матэрыялу.

Выкананне творчай работы (матэрыял і тэхніка на выбар).

Сям’я Ў мастацтве (3 гадзіны)

17. Мая сям’я (1 гадзіна).

Вобраз сям’і ў творах розных відаў мастацтва.

Асноўныя віды дзейнасці.

Успрыманне і абмеркаванне мастацкіх твораў на тэму сям’і.

Падрыхтоўка вуснага апавядання пра сваю сям’ю.

Складанне калажа з сямейных фотаздымкаў.

Прыкладны мастацка-ілюстрацыйны матэрыял.

Жывапіс: Т. Э. Разенталь. «Іаган Себасцьян Бах з сям’ёй»; Ф. М. Славянскі. «Сямейны партрэт на балконе»; Б. М. Кустодзіеў. «На тэрасе»; У. Я. Макоўскі. «Дэспат сям’і. У майстэрні мастака».

Графіка: А. М. Тычына. «У разбураным горадзе».

Скульптура: скульптурная кампазіцыя «Мая сям’я» ў Маскве; скульптурная кампазіцыя «Сям’я» ў Екацярынбургу.

Музыка: І. С. Бах. «Жарт» (заключная частка аркестравай сюіты № 2 сі мінор).

Дадатковы матэрыял: З. Я. Серабракова. «За сняданкам»; Н. М. Паплаўская. «Сям’я»; А. Шумілава. Фотаздымак «Браты»; В. К. Копач. Скульптурная кампазіцыя «Сям’я».

18. Традыцыі і падзеі ў сям’і (1 гадзіна).

Увасабленне сямейных традыцый у творах розных відаў мастацтва.

Асноўныя віды дзейнасці.

Успрыманне і абмеркаванне мастацкіх твораў на тэму сям’і.

Параўнанне вобразу сям’і ў работах Ж.-Ф. Міле і В. Ван Гога.

Выкананне сямейнага фотаздымка.

Прыкладны мастацка-ілюстрацыйны матэрыял.

Архітэктура: касцёл Святога Сымона i Святой Алены ў Мінску.

Жывапіс: В. Ван Гог. «Першыя крокi» (паводле карціны Міле); П. А. Рэнуар. «Дзяўчаты за фартэпіяна»; Ф. П. Рашэтнікаў. «Прыбыў на канікулы»; Л. Тэўдарадзэ. «Сям’я».

Графіка: Ж.-Ф. Міле. «Першыя крокі».

Скульптура: старажытнарымскі рэльеф з эпізодамі жыцця Карнэлія Стацыя.

Музыка: Д. Д. Шастаковіч. П’еса «Дзень нараджэння» з фартэпіяннай сюіты «Дзіцячы сшытак».

Дадатковы матэрыял: В. Ф. Сумараў. «Мой дом»; В. У. Кузняцоў. Фартэпіянная сюіта «Тры вясковыя замалёўкі» (фрагмент); Ю. П. Кугач. «Перад святам»; А. М. Флёрава. «Бацька і сын»; музыка С. І. Пажлакова, словы А. С. Ольгіна. Песня «Топ, топ, тупае малыш» у выкананні М. Крысталінскай.

19. Дарослыя і дзеці (1 гадзіна).

Асэнсаванне ў творах мастацтва разнастайнасці ўзаемаадносін дзяцей і дарослых. Вобразнае ўвасабленне прывязанасці паміж дарослымі і дзецьмі.

Асноўныя віды дзейнасці.

Успрыманне і абмеркаванне мастацкіх твораў на тэму ўзаемаадносін дзяцей і дарослых.

Выкананне эскіза «Хто жыве ў доме маім».

Падрыхтоўка эцюда-пантамімы «Хто жыве ў доме маім».

Прыкладны мастацка-ілюстрацыйны матэрыял.

Жывапіс: Рэмбрант. «Партрэт Цітуса», «Цітус, які чытае», «Цітус»; Б. М. Кустодзiеў. Партрэты дачкі Ірыны (на выбар).

Скульптура: Л. Жукліс. «Сям’я»; Н. В. Крандзіеўская. «Бацька i сын»; У. I. Жбанаў. «Дзяўчынка з парасонам».

Літаратура: С. У. Міхалкоў. Аповесць «Свята непаслушэнства» (сюжэт).

Музыка: музыка У. Я. Шаінскага, словы М. І. Таніча. «Песня пра тату».

Дадатковы матэрыял: А. Л. Барто. «Дóма»; Ф. П. Рашэтнікаў. «Зноў двойка»; Л. Э. Кайль. «Урок»; П. Трубяцкой. «Бацька з дачкой»; Н. Курый-Максыміў. «Сям’я».

Свет дзяцінства ў мастацтве (4 гадзіны)

20. Дзіўны свет дзяцінства (1 гадзіна).

Вобразы дзяцей у розных відах мастацтва. Разнастайнасць інтанацый дзяцінства ў мастацтве – радасць, бесклапотнасць; летуценнасць, сум.

Асноўныя віды дзейнасці.

Успрыманне і абмеркаванне мастацкіх твораў на тэму дзяцінства.

Параўнанне вобраза дзіцяці ў розных творах мастацтва.

Выкананне творчай работы (матэрыял і тэхніка на выбар) на тэму дзяцінства.

Прыкладны мастацка-ілюстрацыйны матэрыял.

Жывапіс: М. В. Данцыг. «Сонечны кантынент»; З. Я. Серабракова. «Каця з нацюрмортам»; М. М. Ге. «Партрэт Вольгі Паўлаўны Кастычовай»; І. Ф. Хруцкі. «Партрэт дзяўчынкі ў блакітнай сукенцы», «Партрэт хлопчыка ў саламяным капелюшы»; В. А. Сяроў. «Партрэт Мікі Марозава»; В. А. Трапінін. «Партрэт сына Арсенія»; І. Я. Рэпін. «Страказа»; Б. Э. Мурыльё. «Хлопчык з сабакам».

Графіка: А. Дзюрэр. «Аўтапартрэт».

Скульптура: П. Трубяцкой. «Дзеці»; Б. Хільдрэ. «Дзяўчынка».

Музыка: С. С. Пракоф’еў. Балет «Рамэа i Джульета» (дзея першая, карціна другая).

Дадатковы матэрыял: Пінтурыкіа. «Партрэт хлопчыка»; К. С. Пятроў-Водкін. «Партрэт хлопчыка»; А. Ф. Пахомаў. «Партрэт хлопчыка з птушкай»; Н. Рушава. «Вяснушкі»; В. Ю. Драгунскі. Апавяданні «Што я люблю», «...і чаго я не люблю».

21. Заняткі і захапленні дзяцей (1 гадзіна).

Заняткі і захапленні дзяцей, адлюстраваныя ў творах розных відаў мастацтва.

Заняткі і захапленні дзяцей рознымі відамі мастацтва (заняткі жывапісам, музыкай).

Асноўныя віды дзейнасці.

Успрыманне і абмеркаванне мастацкіх твораў пра заняткі і захапленні дзяцей.

Гутарка «Мае любімыя цацкі і гульні».

Замалёўка «Самая цікавая падзея ў маім жыцці».

Прыкладны мастацка-ілюстрацыйны матэрыял.

Жывапіс: В. А. Трапінін. «Дзяўчынка з лялькай»; А. Г. Венецыянаў. «Пастушок спіць»; В. Р. Пяроў. «Тройка»; М. П. Багданаў-Бельскi. «За кніжкай», «Новая казка»; І. М. Пранішнікаў. «Дзеці на рыбалцы»; У. І. Яроменка. «Алёшка».

Дэкаратыўна-прыкладное мастацтва: савецкі фарфор на тэму дзяцінства (дробная пластыка, посуд).

Музыка: К. Дэбюсі. Сюiта для фартэпіяна «Дзiцячы куток» («Серэнада ляльцы», «Маленькі пастух»).

Літаратура: В. І. Парудамiнскi. «Пяроў. Тройка».

Дадатковы матэрыял: А. П. Мазалёў. «На канікулах»; Б. М. Кустодзіеў. «Японская лялька»; П. Пікаса. «Хлопчык з мячом»; Н. Чакветадзэ. «Снег»; Г. Д. Сілівончык. «Каляды»; А. Ф. Літвіноўскі. Цыкл п’ес для струннага аркестра «Казкі чароўнага дрэва» (п’еса «Згубленыя»).

22. Дзеці і мастацтва (1 гадзіна).

Дзіцячая творчасць ў творах розных відаў мастацтва.

Асноўныя віды дзейнасці.

Успрыманне і абмеркаванне мастацкіх твораў на тэму дзяцінства.

Гутарка «Мой любімы занятак».

Выкананне ілюстрацыі да кнігі «Захапленні сучасных дзяцей».

Прыкладны мастацка-ілюстрацыйны матэрыял.

Жывапіс: Л. Кармантэль. «Леапольд Моцарт з сынам Вольфгангам і дачкой Нанэрль у лістападзе 1763 г.»; І. І. Фірсаў. «Юны мастак»; Ф. Хальс. «Хлопчыкі спяваюць»; П. А. Фядотаў. «Партрэт Н. П. Ждановіч за фартэпіяна»; М. П. Багданаў-Бельскi. «Талент»; З. Я. Серабракова. «Дзяўчынкі-сільфіды. Балет «Шапэніяна»».

Музыка: Р. Шуман. Цыкл «Карнавал» (фартэпіянная мініяцюра «Шапэн» у выкананні Е. Мысіна; П. І. Чайкоўскі. Фартэпіянны цыкл «Дзіцячы альбом» (на выбар).

Дадатковы матэрыял: А. Я. Коснічаў. «Дарваліся»; Л. Э. Барыа. Скульптура «Mаленькi Моцарт»; Э. Дэга. «У балетным класе», скульптура «Чатырнаццацігадовая танцоўшчыца»; музыка Д. Ф. Тухманава, словы Ю. С. Энціна. Песня «Та-ба-да-ба-дам».

23. Дзеці мараць пра будучыню (1 гадзіна).

Увасабленне дзіцячай мары ў творах розных відаў мастацтва.

Асноўныя віды дзейнасці.

Успрыманне і абмеркаванне мастацкіх твораў на тэму дзяцінства.

Вуснае сачыненне-фантазія (прыкладныя тэмы: «Краіна, у якой я хачу пабываць», «Чалавек, з якім я хачу пазнаёміцца»).

Падрыхтоўка праекта «Школа будучыні» (групавая работа).

Прыкладны мастацка-ілюстрацыйны матэрыял.

Жывапіс: В. М. Максімаў. «Будучы мастак»; «Зноў на радзіме»; М. П. Багданаў-Бельскi. «Вуснае лiчэнне»; Б. М. Няменскі. «Хлапчук»; Ф. П. Рашэтнікаў. «Хлопчыкі»; Н. Роквел. «Люстэрка».

Музыка: А. Л. Рыбнікаў. Музыка да кінафільма «Праз церні да зорак»; музыка Я. П. Крылатава, словы Ю. С. Энціна. Песня «Мы маленькія дзеці» з кінафільма «Прыгоды Электроніка», песня «Прыгожае далёка» з кінафільма «Госця з будучыні».

Дадатковы матэрыял: Р. Гансалвес. «План палёту»; Г. Олсэн. «Шчаслівай дарогі»; С. З. Гацін. «Летуценнік»; М. М. Шчрылёў. «Даронкіны мары».

Вобраз маці ў мастацтве (2 гадзіны)

24. Веліч матчынага сэрца (1 гадзіна).

Тэма мацярынства ў мастацтве. Вобраз маці ў творах розных відаў мастацтва.

Асноўныя віды дзейнасці.

Успрыманне і абмеркаванне вобраза маці ў творах мастацтва.

Параўнанне вобраза маці ў творах розных відаў мастацтва.

Падрыхтоўка вуснага сачынення «Мая мама – лепшая на свеце».

Выкананне фотапартрэта мамы, бабулі.

Прыкладны мастацка-ілюстрацыйны матэрыял.

Жывапіс: П. П. Рубенс. «Партрэт Алены Фоурмен з дзвума дзецьмі»; П. Пікаса. «Мацярынства»; А. Г. Венецыянаў. «Сенакос»; Б. М. Кустодзiеў. «Раніца»; К. С. Пятроў-Водкін. «Маці»; М. А. Савіцкі. «Партызанская мадонна».

Скульптура: Ф. Ф. Каменскi. «Першыя крокi»; скульптары А. М. Заспіцкі, I. Я. Мiско, М. А. Рыжанкоў, архітэктар А. Р. Трафімчук. Манумент у гонар маці-патрыёткі Н. Ф. Купрыянавай; С. Л. Гумілеўскі. «Спрадвечнае».

Музыка: музыка А. Л. Рыбнікава, словы Ю. Ч. Кіма. Калыханка Звездара з фiльма «Пра Чырвоны Каптурок».

Дадатковы матэрыял: Ю. П. Кугач. «Ля калыскі»; А. Д. Сілівончык. «Калыханка»; Ю. Чарносаў, П. Баркоў. Скульптурная кампазіцыя «Калыска»; А. А. Мілн. Верш «Непаслухмяная мама»; прыказкі і прымаўкі на тэму мацярынства; Л. У. Скварцова. Анімацыйны фiльм «Беларуская калыханка».

25–26. Свяшчэнны вобраз маці (2 гадзіны).

Вобраз маці з немаўляткам у творах розных відаў мастацтва. Вобраз Божай Маці ў мастацтве.

Асноўныя віды дзейнасці.

Успрыманне і абмеркаванне вобраза маці ў творах мастацтва.

Гутарка «Вечны вобраз Багіні-маці ў мастацтве».

Гутарка «Вобраз Божай Маці ў іканапісе».

Даследаванне «Вобразы Божай Маці ў храмах майго горада (пасёлка)».

Стварэнне арыгінальнага віншавання маме да свята.

Прыкладны мастацка-ілюстрацыйны матэрыял.

Жывапіс: тэма мацярынства ў першабытных малюнках; Леанарда да Вінчы. «Мадонна Літа»; Рафаэль. «Сіксцінская Мадонна», «Мадонна ў крэсле»; Уладзімірскі абраз Божай Маці; Казанскі абраз Божай Маці; Багародзіца «Замілаванне» (г. Маларыта); Бялыніцкі абраз Божай Маці.

Скульптура: статуэтка «Багіня Ісіда з немаўляткам Горам на руках»; статуэтка «Афрадыта з Эротам»; Мікеланджэла. «П’ета», «Мадонна Бруге».

Музыка: І. С. Бах – Ш. Гуно. «Ave Maria»; Дж. Б. Пергалезі. «Stabat mater», № 1; Ф. Шуберт. «Ave Maria».

Дадатковы матэрыял: вобраз Багіні-маці ў старажытных культурах; Рэмбрант. «Святое сямейства»; Рафаэль. «Мадонна Канестабіле»; М. А. Савіцкі. «Партызанская мадонна Мінская».

27. Творчы ўрок (1 гадзіна).

Паўтарэнне і абагульненне пройдзенага матэрыялу.

Выкананне творчай работы (матэрыял і тэхніка на выбар).

Вобраз жывёлы ў мастацтве (3 гадзіны)

28. Чалавек і жывёльны свет (1 гадзіна).

Вобраз жывёлы ў розных відах мастацтва.

Асноўныя віды дзейнасці.

Успрыманне і абмеркаванне вобраза жывёлы ў творах мастацтва.

Дыскусія «Роля жывёлы ў жыцці чалавека».

Выкананне фігуркі свойскай жывёлы (пластылін, лепка).

Прыкладны мастацка-ілюстрацыйны матэрыял.

Жывапіс: фрагмент роспiсу пячор Ласко, Шавэ ў Францыі; Ян Брэйгель Малодшы. «Райскі сад».

Скульптура: П. Трубяцкой. «Дзяўчынка з сабакам».

Кніжная графіка: В. А. Дувідаў. Ілюстрацыі да казкi «Кошка, якая гуляла сама па сабе» Р. Кіплінга.

Музыка: П. Уінтэр. «Калыханка кіціхі».

Літаратура: Р. Кіплінг. Казка «Кошка, якая гуляла сама па сабе» (урывак).

Дадатковы матэрыял: Р. Кіплінг. Верш «Кошка цудоўна пяе ля агню» (урывак); А. Г. Сняжко-Блоцкая. Анімацыйны фільм «Кот, які гуляў сам па сабе».

29. Як мастакі ствараюць вобразы жывёл (1 гадзіна).

Характар і звычкі жывёл у творах розных відаў мастацтва.

Асноўныя віды дзейнасці.

Успрыманне і абмеркаванне вобраза жывёлы ў творах мастацтва.

Віртуальная экскурсія ў заапарк. Абмеркаванне характару жывёл.

Падрыхтоўка тэатральнай інсцэніроўкі на тэму «Планета жывёл».

Прыкладны мастацка-ілюстрацыйны матэрыял.

Жывапіс: Д. Веласкес. «Галава аленя»; П. Потэр. «Сабака на ланцугу»; М. дэ Хондэкутэр. «Куры і качкі».

Графіка: А. Дзюрэр. «Заяц»; П. Пікаса. «Бык»; С. Бэйхун. «Конь, які скача».

Скульптура: П. К. Клот. «Кабыла з жарабём»; В. А. Ватагін (на выбар).

Музыка: Ж.-П. Рамо. «Пераклічка птушак»; П. І. Чайкоўскі. Цыкл «Поры года» («Сакавік. Песня жаўранка»); К. Сен-Санс. Заалагічная фантазія «Карнавал жывёл» («Птушнік»).

Дадатковы матэрыял: Дж. Расіні. «Дуэт-буф двух катоў»; В. А. Ватагін, Я. І. Чарушын, К. К. Флёраў. Творы (на выбар); цыкл фотаздымкаў на тэму «Свет жывёл».

30. Такія розныя жывёлы (1 гадзіна).

Сімволіка вобраза жывёлы ў творах мастацтва.

Асноўныя віды дзейнасці.

Успрыманне і абмеркаванне вобраза жывёлы ў творах мастацтва.

Гутарка «Гербы гарадоў Беларусі».

Выкананне творчай работы «Мой хатні гадаванец» (матэрыял і тэхніка на выбар).

Прыкладны мастацка-ілюстрацыйны матэрыял.

Скульптура: помнік вераб’ю (г. Баранавічы); помнік бабру (г. Бабруйск); помнік ваўку (г. Ваўкавыск).

Дэкаратыўна-прыкладное мастацтва: геральдыка; саломапляценне («павукі», фігуркі жывёл); сучасная беларуская кераміка; традыцыйная славянская вышыўка; гліняныя свістулькі.

Дадатковы матэрыял: Э. А. Асадаў. «Вершы пра рудога сабаку»; М. Равэль. Опера «Дзіця і чараўніцтва» («Вальс жабак»); С. Растоцкі. Мастацкі фільм «Белы Бім Чорнае вуха» (фрагмент); Р. Р. Качанаў. Анімацыйны фільм «Рукавічка»; Р. У. Давыдаў. Анімацыйны фільм «Маўглі» (фрагмент).

Мастацтва ў нашым доме (3 гадзіны)

31. Наш дом – наш свет (1 гадзіна).

Дом – жыллё чалавека. Ад пячоры першабытнага чалавека да палацаў і замкаў.

Асноўныя віды дзейнасці.

Успрыманне і абмеркаванне твораў мастацтва, якія адлюстроўваюць жыллё чалавека.

Параўнанне жылля чалавека ў розных краінах.

Выкананне фотаздымка арыгінальнага жылога дома ў горадзе (пасёлку, вёсцы).

Прыкладны мастацка-ілюстрацыйны матэрыял.

Архітэктура: віла Рамана Дэль-Казіле (востраў Сіцылія); замак Бодыям у Англіі; Мірскі замак (Рэспубліка Беларусь); Б. Ф. Растрэлі. Кацярынінскі палац у Царскім Сяле (Расія); сядзіба Хрушчовых-Селязнёвых у Маскве (Расія); Л. Марконі. Сядзіба Умястоўскіх у в. Жамыслаў (Рэспубліка Беларусь).

Жывапіс: роспіс пячор першабытнай эпохі (на выбар); фрагмент роспісу «Зараснікі з качкамі ў палёце» (Старажытны Егіпет); калідор Вялікага палявання на віле Рамана дэль-Казіле (востраў Сіцылія).

Графіка: Н. Орда. Работы на выбар.

Дадатковы матэрыял: выявы жылля чалавека ў розныя гістарычныя перыяды; фатаграфіі з цыклаў «Замкі свету», «Замкі Еўропы», «Замкі Беларусі»; работы беларускіх мастакоў, якія адлюстроўваюць архітэктурныя збудаванні Беларусі.

32. Жыллё сучаснага чалавека (1 гадзіна).

Дом сучаснага чалавека. Асаблівасці сучаснай архітэктуры.

Асноўныя віды дзейнасці.

Успрыманне і абмеркаванне яркіх узораў сучаснай архітэктуры.

Дыскусія «Сучасныя дамы ў маім горадзе (пасёлку, вёсцы)».

Параўнанне жылля чалавека ў розных краінах.

Стварэнне эскіза формы дома (прадмета інтэр’ера) будучыні (аловак).

Прыкладны мастацка-ілюстрацыйны матэрыял.

Архітэктура: В.А. Мазырын. Асабняк А. Марозава ў Маскве (Расія); В. Орта. Асабняк прафесара Э. Таселя ў Бруселі (Бельгія); Ле Карбюзье. Віла Савой у Пуасі (Францыя); Ф. Л. Райт. Дом над вадаспадам (ЗША); К. С. Мельнікаў. Дом архітэктара ў Маскве (Расія); Д. М. Чачулін, А. К. Расткоўскі. Жылы дом ў Маскве (Расія); Х. Сенасіян. Дом «Наўцілус» (Мексіка); У. П. Галушчанка, К. І. Кожыч. Жылы дом у Бабруйску (Рэспубліка Беларусь).

Фатаграфіі з цыкла «Незвычайныя дамы свету».

Дадатковы матэрыял: інтэр’ер архітэктурных збудаванняў рознага прызначэння (на выбар); архітэктурныя праекты З. Хадзід, Ф. Хундэртвасера, С. Боэры, К. Янга, О. Німеера, Н. Фостэра, Д. Янга.

33. Традыцыйнае народнае жыллё (1 гадзіна).

Упрыгожванне народнага жылля (ганак, дзверы, ліштва, стол, печ).

Асноўныя віды дзейнасці

Успрыманне і абмеркаванне твораў мастацтва, якія адлюстроўваюць народнае жыллё.

Відэаэкскурсія ў Беларускі дзяржаўны музей народнай архітэктуры і побыту, археалагічны музей «Бярэсце» і іншыя музеі.

Стварэнне вырабу для ўпрыгожвання дома (вышыўка, бісерапляценне, арыгамі, выцінанка).

Стварэнне эскіза вырабу (кубка, талеркі, стала) для ўпрыгожвання дома.

Прыкладны мастацка-ілюстрацыйны матэрыял.

Архітэктура: традыцыйная беларуская хата; інтэр’ер беларускай хаты.

Дэкаратыўна-прыкладное мастацтва: беларускі ручнік; выцінанка; беларускі куфар; кераміка.

Літаратура: А. І. Нафрановіч. «Ручнікі».

Дадатковы матэрыял: археалагічныя, этнаграфічныя музеі; музеі дэкаратыўна-прыкладнога мастацтва Беларусі; беларускія народныя песні (на выбар).

34. Творчы ўрок (1 гадзіна).

Паўтарэнне і абагульненне пройдзенага матэрыялу за IV чвэрць.

Выкананне творчай работы (матэрыял і тэхніка на выбар).

35. Творчы праект (1 гадзіна).

Паўтарэнне і абагульненне пройдзенага на працягу вучэбнага года матэрыялу.

Выстава работ (праектаў) вучняў. Прэзентацыя і абарона работ (праектаў) вучняў.

Асноўныя патрабаванні

да вынікаў вучэбнай дзейнасці вучняў V КЛАСА

Мець уяўленне:

аб паходжанні мастацтва;

тэматычнай разнастайнасці мастацтва;

асноўных сродках мастацкай выразнасці.

Ведаць:

асноўныя тэмы мастацтва;

асноўныя віды мастацтва.

Умець:

вызначаць тэму мастацкага твора;

дыферэнцыраваць мастацкія творы па відах мастацтва;

выказваць і абгрунтоўваць свае адносіны да твора мастацтва;

увасабляць мастацкі вобраз у розных відах мастацка-творчай дзейнасці.

Валодаць:

навыкамі пошуку і крытычнага адбору мастацтвазнаўчай інфармацыі ў крыніцах рознага тыпу.